  Майя Бывальцева «Ижевская винтовка» ӵошатсконлэн нырысетӥ нуналаз, 21-тӥ толсуре, Удмуртиысь воргоронъёслэн командазы биатлонъя Россилэн кубокез улсын эстафетаын 7-тӥ инты басьтӥз. 4 спортсменъёс быдэн 7 но ӝыны иськемен бызизы. Элькунлэн командаяз вал Евгений Шамеев, Дмитрий Шамаев, Виктор Плицев но Александр Поварницын. Азьмынӥсьлэсь – Ханты-Манси автоном округлэн нырысетӥ командаезлэсь – 2 минут 59,5 секундлы кылизы. Ханты-Манси автоном округлэн нырысетӥ сборноезлы вормон ваиз Алексей Корнев. Финишын кыкетӥ луиз Санкт-Петербурглэн командаез, 56,8 секундлы кылиз. Куинетӥ – Красноярск шаер (+1:21.7), ньылетӥ – Тюмень улосвыл (+1:30.0), витетӥ – Ханты-Манси автоном округлэн кыкетӥ командаез (+1:30.5), виетӥ – Башкортостанлэн кыкетӥ командаез (+2:00.4).  Тегъёс: Спорт Ижкар Биатлон Удмуртия Ижевскаявинтовка  